ᱞᱤᱴᱚᱱ ᱫᱟᱥ

ᱞᱤᱴᱚᱱ ᱠᱩᱢᱟᱨ ᱫᱟᱥ (ᱡᱟᱱᱟᱢ: ᱑᱓ ᱚᱠᱴᱚᱵᱟᱨ ᱑᱙᱙᱔) ᱫᱚ ᱫᱤᱱᱟᱡᱽᱯᱩᱨ ᱦᱚᱱᱚᱛ ᱨᱮᱭ ᱡᱟᱱᱟᱢ ᱟᱠᱟᱱ ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱠᱨᱤᱠᱮᱴᱟᱨ ᱠᱟᱱᱟᱭ᱾ ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ ᱨᱮᱱ ᱢᱤᱫ ᱥᱚᱦᱮᱫ ᱠᱟᱱᱟᱭ ᱩᱱᱤ ᱟᱨ ᱟᱡ ᱫᱚ ᱣᱤᱠᱮᱴ ᱠᱤᱯᱟᱨ ᱠᱟᱱᱟᱭ᱾

ᱚᱱᱟ ᱥᱟᱶ ᱡᱚᱡᱚᱢ ᱛᱤ ᱵᱮᱴᱟᱨ ᱦᱤᱥᱟᱹᱵᱛᱮ ᱩᱰᱷᱟᱹᱱ ᱨᱮᱜᱮ ᱜᱟᱛᱮᱭ ᱯᱷᱮᱰ ᱵᱟᱲᱟᱜᱼᱟ᱾ ᱞᱤᱴᱚᱱ ᱫᱚ ᱵᱟᱝᱞᱟᱫᱮᱥ ᱚᱱᱩᱨᱫᱷᱚ-᱑᱕, ᱚᱱᱩᱨᱫᱷᱚ-᱑᱙ ᱟᱨ ᱰᱷᱟᱠᱟ ᱜᱞᱟᱰᱤᱭᱮᱴᱚᱨ ᱨᱮᱦᱚᱸᱭ ᱜᱟᱛᱮᱣ ᱟᱠᱟᱱᱟ᱾ ᱜᱷᱟᱸᱨᱚᱡ ᱠᱨᱤᱠᱮᱴ ᱨᱮ ᱩᱱᱤ ᱫᱚ ᱨᱚᱝᱯᱩᱨ ᱯᱚᱱᱚᱛ ᱨᱮᱱᱱ ᱢᱩᱬᱩᱛ ᱠᱟᱱᱟᱭ᱾  

 ᱜᱷᱟᱸᱨᱚᱡ ᱡᱤᱭᱚᱱ 
ᱞᱤᱴᱚᱱ ᱫᱟᱥ ᱫᱚ ᱨᱚᱝᱯᱩᱨ ᱯᱚᱱᱚᱛ ᱨᱮᱱᱟᱜ ᱫᱤᱱᱟᱡᱽᱯᱩᱨ ᱦᱚᱱᱚᱛ ᱨᱮᱭ ᱡᱟᱱᱟᱢ ᱟᱠᱟᱱᱟ᱾ ᱩᱱᱤ ᱫᱚ ᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱡᱩᱞᱟᱭ ᱪᱟᱸᱫᱚ ᱨᱮ ᱫᱮᱵᱚᱥᱨᱤ ᱵᱤᱥᱥᱟᱥ ᱥᱚᱧᱪᱤᱛᱟ ᱧᱩᱛᱩᱢᱟᱱ ᱠᱩᱲᱤᱭ ᱵᱟᱯᱞᱟᱣᱠᱟᱫᱤᱭᱟ᱾ 

 ᱠᱨᱤᱠᱮᱴᱟᱨ ᱡᱤᱭᱚᱱ 
᱑᱗ ᱚᱠᱴᱚᱵᱚᱨ ᱒᱐᱑᱑ ᱢᱟᱹᱦᱤᱛ ᱨᱮ ᱰᱷᱟᱠᱟ ᱯᱚᱱᱚᱛ ᱵᱤᱨᱩᱫᱷ ᱨᱮ ᱟᱭᱟᱜ ᱯᱟᱹᱦᱤᱞ ᱪᱟᱱᱚᱪ ᱠᱨᱤᱠᱮᱴ ᱜᱟᱛᱮ ᱨᱮᱱᱟᱜ ᱫᱟᱣᱮ ᱧᱟᱢ ᱞᱮᱫᱟ᱾ ᱒᱐᱑᱔-᱑᱕ ᱥᱮᱨᱢᱟ ᱨᱮ ᱑᱕ ᱴᱤ ᱜᱟᱛᱮ ᱨᱮ ᱑᱑᱓᱖ ᱨᱟᱱᱮ ᱦᱟᱢᱮᱴ ᱞᱮᱫᱟ᱾ 

᱑᱐ ᱡᱩᱱ ᱒᱐᱑᱕ ᱢᱟᱹᱦᱤᱛ ᱨᱮ ᱵᱟᱝᱞᱟᱫᱮᱥ ᱨᱮᱱ ᱗᱗ ᱟᱜ ᱠᱨᱤᱠᱮᱴᱟᱨ ᱦᱤᱥᱟᱹᱵᱛᱮ ᱴᱮᱥᱴ ᱜᱟᱛᱮ ᱨᱮ ᱩᱱᱤᱭᱟᱜ ᱚᱵᱷᱤᱥᱮᱠ ᱦᱩᱭᱮᱱᱟ᱾ ᱵᱟᱝᱞᱟᱫᱮᱥ ᱨᱮ ᱜᱟᱛᱮ ᱠᱚ ᱦᱮᱡ ᱞᱮᱱ ᱥᱤᱧᱚᱛ ᱫᱚᱞ ᱵᱤᱨᱩᱫᱷ ᱨᱮ ᱚᱱᱟ ᱜᱟᱛᱮ ᱨᱮᱱᱟᱜ ᱯᱟᱹᱦᱤᱞ ᱤᱱᱤᱝᱥ ᱨᱮ ᱞᱤᱴᱚᱱ ᱫᱟᱥ ᱔᱕ ᱵᱚᱞ ᱨᱮ ᱔᱔ ᱨᱟᱱᱮ ᱠᱚᱨᱟᱣ ᱞᱮᱫᱟ᱾ 

᱕ ᱡᱩᱞᱟᱭ ᱒᱐᱑᱕ ᱢᱟᱹᱦᱤᱛ ᱨᱮ ᱵᱟᱝᱞᱟᱫᱮᱥ ᱠᱚ ᱦᱮᱡ ᱞᱮᱱ ᱫᱟᱹᱠᱷᱤᱱ ᱟᱯᱷᱨᱤᱠᱟ ᱫᱚᱞ ᱵᱤᱨᱩᱫᱷ ᱨᱮ ᱯᱟᱹᱦᱤᱞ ᱴᱤ ᱴᱩᱭᱮᱱᱴᱤ ᱜᱟᱛᱮ ᱨᱮ ᱔᱖ ᱟᱜ ᱵᱟᱝᱞᱟᱫᱮᱥᱤ ᱠᱨᱤᱠᱮᱴᱟᱨ ᱦᱤᱥᱟᱹᱵᱛᱮ ᱚᱵᱷᱤᱥᱮᱠ ᱦᱩᱭᱞᱮᱱ ᱛᱟᱭᱟ᱾ ᱚᱱᱟ ᱜᱟᱛᱮ ᱨᱮ ᱩᱱᱤ ᱒᱒ ᱨᱟᱱᱮ ᱠᱚᱨᱟᱣ ᱞᱮᱫᱟ᱾

᱑᱗ ᱡᱩᱱ ᱒᱐᱑᱙ ᱥᱮᱨᱢᱟ ᱨᱮ ᱴᱟᱱᱴᱚᱱᱮ ᱳᱭᱮᱥᱴ ᱤᱱᱰᱤᱡᱽ ᱫᱚᱞ ᱵᱤᱨᱩᱫᱷ ᱡᱮᱜᱮᱛ ᱡᱟᱠᱟᱛ ᱠᱨᱤᱠᱮᱴ ᱜᱟᱛᱮ ᱨᱮ ᱞᱤᱴᱚᱱ ᱫᱟᱥ ᱟᱜ ᱢᱤᱫ ᱢᱟᱦᱟᱸᱨᱤ ᱜᱟᱛᱮ ᱨᱮᱭᱟᱜ ᱚᱵᱷᱤᱥᱮᱠ ᱦᱩᱭᱞᱮᱱ ᱛᱟᱭᱟ᱾ ᱢᱚᱬᱮ ᱰᱟᱣᱱ ᱨᱮ ᱯᱷᱮᱰ ᱠᱟᱛᱮ ᱞᱤᱴᱚᱱ ᱫᱟᱥ ᱙᱔ ᱨᱟᱱ ᱠᱟᱛᱮ ᱵᱟᱭ ᱟᱣᱴ ᱟᱠᱟᱱ ᱛᱟᱸᱦᱮᱸᱱᱟ᱾ ᱚᱱᱟ ᱜᱟᱛᱮᱨᱮ ᱵᱟᱝᱞᱟᱫᱮᱥ ᱗ ᱣᱤᱠᱮᱴ ᱨᱮᱱᱟᱜ ᱟᱹᱰᱤ ᱞᱟᱹᱴᱩ ᱡᱤᱛᱠᱟᱨ ᱠᱩ ᱧᱟᱢ ᱞᱮᱫᱟ᱾ 

 ᱟᱨᱦᱚᱸ ᱧᱮᱞᱢᱮ 
ᱵᱟᱝᱞᱟᱫᱮᱥ ᱡᱟᱹᱛᱤᱭᱟᱹᱨᱤ ᱠᱨᱤᱠᱮᱴ ᱫᱚᱞ

 ᱵᱟᱨᱦᱮ ᱡᱚᱱᱚᱲ 
ᱤᱮᱥᱯᱤᱮᱱ ᱠᱨᱤᱠ ᱤᱱᱯᱷᱳ ᱨᱮ ᱞᱤᱴᱚᱱ ᱫᱟᱥ

ᱥᱟ.ᱠᱷᱭᱟ.ᱛ

ᱛᱷᱚᱠ:ᱠᱨᱤᱠᱮᱴᱟᱨ
ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱ ᱠᱨᱤᱠᱮᱴᱟᱨ